Samuel Roberts

Samuel Roberts (født 15. desember 1827, Horncastle i Lincolnshire, død 18. september 1913 i London) var en britisk matematiker som i 1878 ble valgt til Royal Society-fellow.Oversikt over fellows ved Royal Society

I 1845 ble Roberts immatrikulert ved University of  London. Han fikk i 1847 sin Bachelor of Science i matematikk, og i 1849 ble han Master of Science i matematikk og fysikk som beste i sin klasse. Roberts fortsatte med et studium i rettsvitenskap og ble i 1853 advokat (engelsk: solicitor). Etter å ha arbeidet som advokat noen år gikk han tilbake til matematikken. Hans første artikkel innen matematikken ble publisert i 1848, og i 1865 var han en viktig initiativtaker ved grunnleggelsen av London Mathematical Society (LMS). I årene 1866–1892 var han LMS' juridiske rådgiver, 1872–1880 dens kasserer, og 1880–1882 ledetOversikt over LMS' ledere på  MacTutor History of Mathematics archive, University of St Andrews han LMS. I 1896 tildelte LMS ham De Morgan-medaljen.Oversikt over DeMorgan-medaljeinnehavere på MacTutor History of Mathematics archive, University of St Andrews Alt arbeidet innenfor matematikken gjorde Roberts uten å inneha noen akademisk posisjon.

Roberts publiserte artikler innenfor ulike matematiske områder som for eksempel geometri, interpolasjonsteori og Diofantiske ligninger.

 Referanser 

 Eksterne lenker 
 O'Connor, John J.; Robertson, Edmund F.: Roberts' biografi på MacTutor History of Mathematics archive, University of St Andrews

Kategori:Britiske matematikere
Kategori:Fødsler i 1827
Kategori:Dødsfall i 1913